sensex
ఏడురోజుల పాటు నష్టాల్లో మునిగిన మార్కెట్లు
ముంబై, డిసెంబరు 22: భారత్‌ స్టాక్‌ మార్కెట్లు వరుసగా ఏడోరోజు కూడా నష్టాలను మూటగట్టుకున్నాయి. గడచిన 21 నెలల కాలంలో దీర్ఘకాలంపాటు నష్టాల్లోకొనసాగిన వారం ఇదేనని చెప్పాలి. ప్రత్యేకించి పెద్దనోట్ల చెలామణి రద్దుప్రభావం ఎక్కువఉందని తెలుస్తోంది. సెన్సెక్స్‌ 300 పాయింట్లు దిగజారి 26వేల స్థాయికి సైతం దిగివచ్చింది. నిఫ్టీ కూడా 8వేల పాయింట్లస్థాయిని దిగజారింది. సెన్సెక్స్‌ 2.8శాతం అంటే 750 పాయింట్లు ఈ ఏడు ట్రేడింగ్‌రోజుల్లో నష్టపోయిం ది. ఇన్వెస్టర్లు లాభాలకే మొగ్గుచూపడంతో ఎక్కువ అమ్మకాల ఒత్తిడి ఎదురయింది.
దేశీయంగా మార్కెట్‌ వాతావరణం స్పష్టంగా లేక పోవడంతో ఇన్వెస్టర్లు ఎక్కువ అమ్మకాలు చేశారు. ప్రత్యేకించి పెద్దనోట్ల రద్దు కార్పొ రేట్‌ లాభాలను ప్రభావితం చేస్తుందన్న అంచనాలున్నాయి.సెన్సెక్స్‌ ఏడురోజుల్లో భారీ నష్టాలు చవిచూసింది. గత ఏడాది 2015 మార్చినెలలోనే ఈ తరహా నష్టా లను చవిచూసింది. వర్ధమాన దేశాల మార్కెట్లతో పోలిస్తే ఫెడ్‌రిజర్వు వడ్డీరేట్ల పెంపునిర్ణయం కూడా కొంత ప్రభావితం చేసింది. విదేశీ ఇన్వెస్టర్లు వర్ధమాన మార్కెట్ల నుంచి ఎక్కువ అమ్మకాలుచేసారు. భారత్‌లో విదేశీ ఇన్వెస్టర్లు 250మిలియన్‌ డాలర్లు ఈనెలలో విక్రయించారు. ఈనెల 20వ తేదీనాటికి భారీ మొత్తం విక్రయాలు జరిగాయి. కార్పొరేట్‌ ఆర్థిక ఫలితాలపై ఇన్వెస్టర్లకు నమ్మకాలు లేవు. అందువల్లనే ఇన్వెస్టర్లు అమ్మకాలకే మొగ్గు చూపిం చినట్లు ఎస్‌ఎంసి గ్లోబల్‌సెక్యూరిటీస్‌ ఉపాధ్యక్షుడు సౌరభ్‌జైన్‌ పేర్కొన్నారు. డిసెంబరు త్రైమాసికంలో మరింతగా కనిపిస్తుందని అంచనా.
వచ్చే ఆర్థిక సంవత్సరంలో కూడా ఇదే ప్రభావం ఉంటుందని అంచనా. మోడరన్‌ షేర్స్‌ స్టాక్‌బ్రోకర్స్‌ నిల్‌ మాం గ్నాని మాట్లాడుతూ పెద్దనోట్లరద్దు మార్కెట్లపై ఎక్కువ ప్రభావంచూపించిందని ప్రభుత్వం నుంచి ఏ ప్రకటన వస్తుందాఅని మార్కెట్లు ఎదురుచూస్తు న్నాయన్నారు. నోట్లరద్దు తుదిగడువు దగ్గరపడుతు న్నందున మరింత ఉత్కంఠ పెరిగింది. సెన్సెక్స్‌ ఇప్పటివరకూ సుమారు ఆరుశాతం నష్టపోయింది. కొంతమంది ఆర్థికవేత్తలు మాత్రం ప్రీబడ్జెట్‌ర్యాలీ ఉంటుందని అంచనావేస్తున్నారు. మార్కెట్‌నిపుణు లు అజ§్‌ు బగ్గా మాట్లాడుతూ భారత మార్కెట్లు ప్రస్తుతం అంచనాలకు మించి విక్రయాలుజరిగిన జోన్‌లో ఉన్నాయని, నిఫ్టీ 8000స్థాయివద్ద మద్ద తునిస్తున్నదన్నారు.
ప్రభుత్వం పారిశ్రామిక రం గానికి, మధ్యతరగతి కుటుంబాలకు వరాలు కురిపి స్తుందన్న అంచనాలతో మార్కెట్లు కొంతపెరగ వచ్చని చెపుతున్నారు. అమ్మకాలు అన్నిరంగాల్లోను అన్ని సూచీల్లోను కనిపించాయి. బిఎస్‌ఇ మొత్తంగా ప్రతి కూలంగానే ముగిసింది. మొత్తం 51 నిఫ్టీ షేర్లలో 46 రంగాలసూచీలు దిగువస్థాయిలోముగిసాయి. బ్లూచిప్‌ కంపెనీలు సతమతం అయ్యాయి. యాక్సిస్‌బ్యాంకు 1.8శాతం దిగజారింది. ఐటిరంగ షేర్లు ఇన్ఫోసిస్‌, టిసిఎస్‌ వంటివి ఒకటిశాతం దిగజారాయి.